Patronul FCSB, Gigi Becali, a surprins jurnaliștii astăzi cu un anunț inedit. În timpul unei discuții despre meciul dintre Rapid și FCSB, dar și perspectivele echipei în play-off, Becali a dezvăluit că interviul acordat va fi ultimul pentru o perioadă nedeterminată. A anunțat că intenționează să se retragă din viața publică și să se concentreze pe credință. Mai mult, a menționat că planurile sale includ părăsirea României, posibil pentru a se stabili la Muntele Athos, unde va respecta postul și va dedica mai mult timp rugăciunii.
"Acum nu o să mă mai găsiți, vine postul, nu mă mai găsiți, o săptămână, voi fi în munți, prin peșteri. Nu o să mai vorbesc eu. Dacă vrea Dumneazeu să fim campioni, foarte bine, Patru puncte e imens în situația asta. Dacă o să luăm campionatul, și eu cred că da, dar Dumneazeu mi-a arătat asta. Până atunci nu o să mai declar nimic. Vreau să îmi văd de treaba mea că nu câștig nimic, că îmi pierd sufletul. Mă dau mare, degeaba, mândrie", a declarat Gigi Becali, potrivit prosport.ro.